CELEX: 32011D0463
Language: ro
Date: 2011-07-25 00:00:00
Title: 2011/463/UE: Decizia de punere în aplicare a Comisiei din 25 iulie 2011 privind închiderea conturilor prezentate de Bulgaria și România pentru cheltuielile finanțate în cadrul Programului Special de Preaderare pentru Agricultură și Dezvoltare Rurală (SAPARD) în 2008 [notificată cu numărul C(2011) 5183]

26.7.2011   
            
            
               RO
            
            
               Jurnalul Oficial al Uniunii Europene
            
            
               L 194/36
            
         DECIZIA DE PUNERE ÎN APLICARE A COMISIEI
   din 25 iulie 2011
   privind închiderea conturilor prezentate de Bulgaria și România pentru cheltuielile finanțate în cadrul Programului Special de Preaderare pentru Agricultură și Dezvoltare Rurală (SAPARD) în 2008
   [notificată cu numărul C(2011) 5183]
   (Numai textele în limbile bulgară și română sunt autentice)
   (2011/463/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1268/1999 al Consiliului din 21 iunie 1999 privind sprijinul comunitar destinat măsurilor de preaderare pentru agricultură și dezvoltare rurală în țările candidate din Europa Centrală și de Est în perioada de preaderare (1),
   având în vedere Regulamentul (CE) nr. 2222/2000 al Comisiei din 7 iunie 2000 de stabilire a normelor financiare de aplicare a Regulamentului (CE) nr. 1268/1999 al Consiliului privind sprijinul comunitar destinat măsurilor de preaderare pentru agricultură și dezvoltare rurală în țările candidate din Europa Centrală și de Est în perioada de preaderare (2), în special articolul 13,
   având în vedere Acordul de finanțare multianual încheiat cu Bulgaria la 18 decembrie 2000, în special secțiunea A articolul 11 din anexa la acesta,
   având în vedere Acordul de finanțare multianual încheiat cu România la 2 februarie 2001, în special secțiunea A articolul 11 din anexa la acesta,
   având în vedere Regulamentul (CE) nr. 248/2007 al Comisiei din 8 martie 2007 privind măsurile referitoare la acordurile de finanțare multianuale și acordurile de finanțare anuale încheiate pe baza programului SAPARD, precum și la tranziția de la programul SAPARD la programele de dezvoltare rurală (3) coroborat cu acordurile de finanțare multianuale menționate la punctul 1 din anexa II la regulamentul respectiv, în special secțiunea A articolul 11 din anexele la aceste acorduri,
   după consultarea Comitetului pentru fondurile agricole,
   întrucât:
   
               (1)
            
            
               Comisia, acționând în numele Uniunii Europene, a încheiat cu Bulgaria și România acorduri de finanțare multianuale (MAFA) care stabilesc cadrul tehnic, juridic și administrativ pentru executarea Programului Special de Preaderare pentru Agricultură și Dezvoltare Rurală (SAPARD).
            
         
               (2)
            
            
               Secțiunea A articolul 11 din anexa la MAFA prevede adoptarea de către Comisie a unei decizii de închidere a conturilor. În temeiul Regulamentului (CE) nr. 248/2007, dispoziția respectivă continuă să se aplice pentru Bulgaria și România.
            
         
               (3)
            
            
               Termenele acordate țărilor beneficiare pentru transmiterea către Comisie a documentelor solicitate au expirat.
            
         
               (4)
            
            
               În cazul Bulgariei, ca urmare a transmiterii cu întârziere a conturilor anuale în conformitate cu articolul 5 alineatul (2) din MAFA și a invalidării acestora de către responsabilul național cu autorizarea finanțării (NAO) din cauza deficiențelor majore identificate în cadrul mecanismelor de control pentru măsurile publice și în așteptarea unor lucrări suplimentare din partea organismului de certificare, iar, în cazul României, ca urmare a depășirii termenului de transmitere a conturilor anuale și în așteptarea verificării unor informații suplimentare solicitate țării respective, Comisia a decis, prin Decizia C(2009)7496 din 30 septembrie 2009 să nu închidă conturile agențiilor SAPARD aflate pe teritoriul Bulgariei și pe cel al României privind cheltuielile efectuate în exercițiul financiar 2008.
            
         
               (5)
            
            
               Între timp, informațiile solicitate din partea Bulgariei și României au fost transmise, permițând Comisiei să obțină o asigurare suplimentară. În baza verificărilor suplimentare efectuate, Comisia este în măsură să adopte o decizie privind integralitatea, exactitatea și veridicitatea conturilor transmise de autoritățile SAPARD relevante din Bulgaria și România.
            
         
               (6)
            
            
               Prezenta decizie se adoptă pe baza informațiilor contabile și nu aduce atingere posibilității de care dispune Comisia de a decide ulterior excluderea de la finanțarea din partea UE a cheltuielilor care nu au fost efectuate în conformitate cu Regulamentul (CE) nr. 2222/2000,
            
         ADOPTĂ PREZENTA DECIZIE:
   Articolul 1
   Se închid conturile agențiilor SAPARD situate pe teritoriul Bulgariei și pe cel al României, care privesc cheltuielile finanțate din bugetul general al Uniunii Europene în 2008.
   Articolul 2
   Cheltuielile și fondurile primite de la UE pentru exercițiul financiar 2008, declarate la 31 decembrie 2008, și activele deținute de aceste țări beneficiare în numele UE la 31 decembrie 2008, care trebuie închise prin prezenta decizie, sunt stabilite în anexă.
   Articolul 3
   Prezenta decizie se adresează Republicii Bulgaria și României.
   
      Adoptată la Bruxelles, 25 iulie 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 161, 26.6.1999, p. 87.
   
      (2)  JO L 253, 7.10.2000, p. 5.
   
      (3)  JO L 69, 9.3.2007, p. 5.
   
      ANEXĂ
      
         Cheltuieli și fonduri primite de la UE pentru exercițiul financiar 2008 declarate la 31 decembrie 2008 (toate sumele sunt exprimate în euro)
      
      
                  Țara beneficiară
               
               
                  Declarația D2
                  Contribuția UE
                  EF 2008
               
               
                  Contribuția UE închisă prin prezenta decizie
               
               
                  Contribuția UE disociată prin prezenta decizie
               
               
                  Total b + c
               
               
                  Ajustări
               
               
                  Fonduri primite de la UE (D1) (1)
                  
               
               
                  Diferența care trebuie recuperată sau plătită
                  EF 2008 (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgaria
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  România
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Active deținute de țările beneficiare în numele UE la 31 decembrie 2008 (toate sumele sunt exprimate în euro)
      
      
                  Țara beneficiară
               
               
                  CONTUL EURO soldul închis prin prezenta decizie
               
               
                  CONTUL EURO soldul disociat prin prezenta decizie
               
               
                  DEBITE închise prin prezenta decizie (5)
                  
               
               
                  DEBITE disociate prin prezenta decizie
               
            
                   
               
               
                  h
               
               
                   
               
               
                  i
               
               
                   
               
            
                  Bulgaria
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  România
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Rambursările efectuate de CE în 2008 și 2009 pentru cheltuielile declarate în 2008.
      
         (2)  Cheltuieli deduse din declarația D2 pentru 2008 și D1 38 pentru 2009 la inițiativa NAO din Bulgaria; corespund unui proiect urmărit de OLAF în cadrul căruia s-a găsit o neregulă în aprilie 2009.
      
         (3)  Suma de 1 052 775,38 EUR se compune din suma de 1 049 233,75 EUR, reprezentând ajustări efectuate de CE în baza unor cheltuieli neeligibile declarate de autoritățile române (D1 37) în urma reverificării efectuate în cadrul punerii în aplicare a planului de acțiune, și din suma de 3 541,63 EUR, reprezentând corecții efectuate de autoritățile române prin declarațiile D1 din 2008 (D1 34 și D1 35).
      
         (4)  Aceste diferențe sunt rezultatul rotunjirilor.
      
         (5)  Sumele nu iau în considerare dobânzile acumulate pe debite